Κωνσταντίνος Δολαψάκης

Ο Κωνσταντίνος Δολαψάκης (ή Δολαψής, Μαγουλάς Λασιθίου, 1865 - Καραβάδω Ηρακλείου, 24 Οκτωβρίου 1957) ήταν πληρεξούσιος, βουλευτής και αντιστασιακός.

 Βιογραφία 
Γεννήθηκε στο χωριό Μαγουλάς. Φοίτησε στο Παπαδάκειο Σχολείο του Ψυχρού.
Ήταν ενεργός στις Κρητικές Επαναστάσεις του 1889 και του 1897-98. Αργότερα έγινε τιμητικά χιλίαρχος. Το 1901 διορίστηκε Δήμαρχος Ψυχρού Λασιθίου. Εξελέγη βουλευτής στην Κρητική Βουλή του 1910 και υπήρξε μέλος της Επαναστατικής Συνέλευσης του 1911. Ήταν ανάμεσα στους Κρήτες πληρεξουσίους (24 συνολικά) που είχαν συλληφθεί κατά τη μετάβασή τους με πλοία από τη Σούδα για τον Πειραιά το 1911. Οι συλληφθέντες τέθηκαν υπό κράτηση μέχρι τα τέλη Δεκεμβρίου μέσα στο καράβι. Σύμφωνα με μαρτυρία του στρατηγού Ιωάννη Αλεξάκη (στην εφημερίδα “Πατρίς”, Νοέμβριος 1954) ο βρακοφόρος Δολαψάκης, όταν τελικά έγιναν δεκτοί οι Κρήτες βουλευτές στην Αθήνα, τον Μάιο του 1912 μπήκε πρώτος στην αίθουσα του Κοινοβουλίου. Στην προσπάθειά του να εισέλθει στη Βουλή των Ελλήνων, απωθήθηκε με τη βία από τη φρουρά.  και τραυματίστηκε από τη λόγχη ενός στρατιώτη. Παρά τον τραυματισμό του, ο Δολαψάκης μπήκε στην αίθουσα και δέχτηκε τις επευφημίες των βουλευτών, ενώ ο Ελευθέριος Βενιζέλος διέκοψε τη συνεδρίαση και το επεισόδιο έλαβε τέλος.Νεκρολογία του Δολαψάκη από το στρατηγό Ι. Αλεξάκη, Πατρίς, 9-11-1957.> Από το 1918 και για 4 χρόνια ήταν αγρονόμος, ενώ κατά τον Δεύτερο Παγκόσμιο Πόλεμο ανέπτυξε αντιστασιακή δράση, παρότι ήταν πολύ μεγάλος σε ηλικία. Για την εκεί δράση του τού απονεμήθηκε ειδικό δίπλωμα τιμής από τον στρατάρχη Αλεξάντερ..

Απεβίωσε το 1957 σε ηλικία 92 ετών.Ιωάννου Αλεξάκη, Κωστής Δ. Δολαψάκης , "Ανατολή" , Οκτώβριος 1957.

 Παραπομπές 

Δολαψακης